Bernhard Schlink

Bernhard Schlink (Großdornberg, 6 juli 1944) ies 'ne Duutsje sjriever en juris. 

Schlink greujde op in Heidelberg en sjtudeerde dao rechte. In 1975 promoveerde hae. Saer 2004 ies hae professor in de rechsgesjiedenis aan de Humboldt Universiteit in Berlien.

Zien carrière es sjriever begoes mèt 'n serie detective-romans mèt es hoofpersoon Selb, 'ne naam dae aafgeleid ies van 't Duutsj woord veur "zelf". In 1995 publiceerde hae Der Vorleser ("De veurlezer"), 'ne deils autobiografische roman. 't Book geit euver 'ne tienerjóng dae 'n relatie haet mèt 'n ouwer vrouw die innins verdwient, meh die hae weer truukzuut es 'r es rechtesjtudent 'n zaak euver oorlogsmisdade biewoont. 't Book woort 'ne bestseller en woort in 35 tale vertaald. 't Kreeg versjillende literair pries, ouch boete Duutsjland. In 2000 kaom 'n collectie korte verhaole oet, Liebesflüchten.

 Bibliografie 
 1987 - Selbs Justiz 
 1988 - Die gordische Schleife
 1992 - Selbs Betrug
 1995 - Der Vorleser (in 't Nederlands vertaald es De voorlezer)
 2000 - Liebesfluchten (in 't Nederlands vertaald es De liefdesval)
 2001 - Selbs Mord
 2006 - Die Heimkehr (in 't Nederlands vertaald es De thuiskomst)

Categorie:Duutsjtalige sjrievers
Categorie:Laevende luuj
Categorie:Persoene oet Duutsjland
Categorie:Juriste